钦定古今图书集成/理学汇编/经籍典/第140卷 > 《汉韩婴诗外传四》 > 《淇澳》
## 钦定古今图书集成/理学汇编/经籍典/第140卷 > 《汉韩婴诗外传四》 > 《淇澳》

传曰：堂衣若扣孔子之门曰：“丘在乎？丘在乎？”子贡应
之曰：“君子尊贤而容众，嘉善而矜不能亲内及外，己
所不欲，勿施于人，子何言吾师之名焉？”堂衣若曰：“子
何年少，言之绞？”子贡曰：“大车不绞，则不成其任，琴瑟
不绞，则不成其音。子之言绞，是以绞之也。”堂衣若曰：
“吾始以鸿之力，今徒翼耳。”子贡曰：“非鸿之力，安能举”
其翼？《诗》曰：“如切如磋，如琢如磨。”